Vancouver Canucks
Vancouver Canucks profesionalni je klub u hokeju na ledu iz Vancouvera. Takmiči se u Pacifičkoj diviziji Zapadne konferencije National Hockey Leaguea (NHL). Domaće utakmice igraju u Rogers Areni. Pridružili su se NHL-u kao ekspanzijski tim, zajedno s Buffalo Sabresima. Triput su bili finalisti Stanley Cupa i sva tri puta izgubili: od New York Islandersa 1982, New York Rangersa 1994. i Boston Bruinsa 2011. Dvaput uzastopno osvojili su Predsjednički trofej kao tim s najboljim omjerom u ligi na kraju regularnog dijela sezone (2010/11, 2011/12). Osvojili su i tri titule divizijskog prvaka kao član Smytheove divizije od 1973. do 1994. i još sedam kao član Sjeverozapadne divizije od 1998. do 2013.